Nestors Karbonels

Nestors Gastons Karbonels (; dzimis ) ir amerikāņu aktieris un režisors, kurš plašāk pazīstams kā Ričards Alperts seriālā "Pazudušie", šerifs Alekss Romero seriālā "Beitsa motelis" un Janko Floress seriālā "Rīta šovs". Pazīstams arī ar lomām filmās "Izsvēpēt dūzi", "Bandīts", "Tumšais bruņinieks" un "Tumšais bruņinieks atgriežas", kā arī seriālos "Sjoguns" un "Doktors Hauss".

 Dzīvesgājums 
Nestors Karbonels piedzima 1967. gada 1. decembrī Ņujorkā spāņu izcelsmes kubiešu katoļu ģimenē. Bērnībā viņš bieži jutās neveikli sava skatiena dēļ, jo kopš dzimšanas viņa ļoti tumšās skropstas rada iespaidu, ka viņš lieto acu zīmuli. Pēc aktiera teiktā, bērnībā viņš reiz pat nogrieza savas skropstas. Tēva darba dēļ ģimenei bieži bija jāpārceļas, un Nestors Karbonels ar ģimeni trīs reizes dzīvoja Londonā. Viņi dzīvoja arī Meksikā, Venecuēlā un Bahamu salās, kā arī Floridā un Konektikutā.

Atgriežoties ASV, Nestors Karbonels mācījās Dīrfīldas vidusskolā, kur bieži satikās ar nākamo aktieri un savu kolēģi Metjū Foksu. Pēc tam Nestors studēja Hārvarda Universitātē, kuru absolvēja 1990. gadā, iegūstot bakalaura grādu angļu valodā. Kādu laiku viņš apsvēra iespēju sekot sava tēva pēdās un kļūt par juristu, pat apmeklējot jurisprudences kursu. Tomēr kādu dienu, apmeklējot aktiermākslas nodarbību, kurā mācīja Meisnera tehniku, viņš saprata, ka vēlas kļūt par aktieri.

 Karjera 
Nestors Karbonels kā aktieris debitēja trīs ziepju operas "Kamēr pasaule griežas" sērijās. Pēc tam 1990. gados aktieris filmējās galvenokārt televīzijā, piedaloties seriālu "Likums un kārtība" un "Melrouzpleisa" sērijās. 1996. gadā viņš ieguva savu pirmo galveno lomu seriālā Suddenly Susan, kurā piedalījās līdz 2000. gadam.

2000. gadā Nestors Karbonels sarakstīja scenāriju un filmējās nelielā neatkarīgā filmā. Pēc tam viņš sāka aktīvi piedalīties pilnmetrāžas filmās, piemēram, The Lost City un The Laramie Project, kā arī turpināja darbu televīzijā, piedaloties seriālos "Dakterīši" un "Doktors Hauss". 2007. gadā Nestors Karbonels ieguva otrā plāna lomu filmā "Izsvēpēt dūzi", filmējoties kopā ar savu paziņu Metjū Foksu. Tajā pašā gadā viņš ieguva Ričarda Alperta lomu seriāla "Pazudušie" trešajā sezonā, kur galveno lomu atveidoja Metjū Fokss. Pēc Nestora Karbonela teiktā, viņa sieva ir šī seriāla fane, un tas lielā mērā bija iemesls, kāpēc viņš pieņēma piedāvāto lomu. Sākotnēji bija paredzēts, ka aktieris parādīsies tikai trešajā sezonā, taču tika nolemts viņu atstāt arī nākamajās sezonās, kad tika atcelts cits seriāls, kurā Karbonels filmējās. Seriāla 3., 4. un 5. sezonā viņam bija otrā plāna loma, savukārt 6. sezonā viņa tēls kļuva par galveno varoni. Tāpēc filmēšanas laikā aktieris ar ģimeni pārcēlās uz Havaju salām, kur norisinājās seriāla filmēšana.

Filmējoties seriālā "Pazudušie", Nestors Karbonels atveidoja mēru 2008. gada filmā "Tumšais bruņinieks", vēlāk atkārtojot šo lomu 2012. gada turpinājumā "Tumšais bruņinieks atgriežas". 2013. gadā seriāla "Pazudušie" producents un scenārists Karltons Kjūzs uzaicināja Nestoru Karbonelu filmēties seriālā "Beitsa motelis", kas ir 1960. gada filmas "Psiho" priekšvēsture. Aktieris seriālā piedalījās līdz tā noslēgumam 2017. gadā. Šajā seriālā viņš debitēja arī kā režisors, režisējot trīs sērijas.

2019. gadā seriāla "Beitsa motelis" veidotāja Kerija Ērina piedāvāja Nestora Karbonelam vienu no galvenajām lomām savā jaunajā seriālā "Rīta šovs". Karbonels atveidoja meteorologu Janko Floresu — lomu, kurai viņš gatavojās, vērojot īstus meteorologus un ziņu diktorus, kā arī izmantojot savas māsas, kura strādāja televīzijā, palīdzību. Filmējoties šajā seriālā, Karbonels piedalījās arī vēsturiskajā drāmas seriālā "Sjoguns", par kuru viņš ieguva Emmy balvu.

2026. gadā Nestors Karbonels parādīsies filmas "Gatavs vai nē" turpinājumā, kā arī filmas "Izsvēpēt dūzi" režisora jaunajā darbā The Rip.

 Personīgā dzīve 
1994. gadā Nestors Karbonels filmēšanas laukumā iepazinās ar aktrisi Šenonu Keniju, un viņi apprecējās 2001. gada janvārī. Pārim vēlāk piedzima divi dēli, Marko 2005. gadā un Rafaels 2002. gadā.

 Izvēlēta filmogrāfija 

 Kā režisors 
GadsNosaukumsPiezīmes2015—2017"Beitsa motelis" (Bates Motel)3 sērijas2018Rise1 sērija2017; 2020"Labais ārsts" (Good Doctor)2 sērijas2021—2022New Amsterdam3 sērijas2023—2025"Likums un kārtība" (Law & Order)3 sērijas

 Lomas filmās 
GadsNosaukumsLoma2001These Old BroadsGevins2002The Laramie ProjectMoss Kaufmans2005The Lost CityLūiss Felovs2007"Izsvēpēt dūzi" (Smokin' Aces)Paskvāls "Els Astago" Akosta2008"Tumšais bruņinieks" (The Dark Knight)mērs Entonijs Garsija2012For Greater Glory: The True Story of Cristiadamajors Pikaso"Tumšais bruņinieks atgriežas" (The Dark Knight Rises)mērs Entonijs Garsija2018"Impērija" (Imperium)Toms Hernandess2022"Bandīts" (Bandit)Snaidss2023ClawfootEvans2024The Image of YouDeivids2026Ready or Not 2: Here I ComeIgnasio2026The Rip

 Televīzija 
GadsNosaukumsLomaPiezīmes1989"Kamēr pasaule griežas" (As the World Turns)Alberto Kordova3 sērijas1991"Likums un kārtība" (Law & Order)Stjuarts Keradīnssērija: Out of Control1992"Melrouzpleisa" (Melrose Place)Aleksssērija: Lost & Found1996—2000Suddenly SusanLūiss Riveragalvenā loma; 93 sērijas2002"Alija Makbīla" (Ally McBeal)Mailss Džosefsonssērija: What I'll Never Do for Love Again2004"Monks" (Monk)Daltons Pedronssērija: Mr. Monk Gets Married"Dakterīši" (Scrubs)doktors Ramiresssērija: My Moment of Un-Truth2005"Doktors Hauss" (House M.D.)Džefrijs Reiličssērija: Cursed2006Commander in ChiefKails Brokssērija: The Elephant in the RoomCold CaseMaiks Volenss3 sērijasDay BreakEdijs Rejesssērija: What If He Can Change the Day?2002—2004; 2006—2007"Kima Possibla" (Kim Possible)Senjors Senjors jaunākais12 sērija; balss loma2007—2010"Pazudušie" (Lost)Rikardo "Ričards" Alpertsgalvenā loma; 30 sērijas2010PsychDeklans Rends2 sērijas2011—2012Ringeraģents Viktors Močadogalvenā loma; 19 sērijas2014Person of InterestMetjū Rīdssērija: Most Likel to..."Labā sieva" (The Goodwife)Daniels Irvinssērija: The Deep Web2011—2012; 2014"Vilfreds" (Wilfred)Arturo Ramoss3 sērijas2014—2015State of AffairsReimonds Navarootrā plāna loma; 7 sērijas2015"Rejs Donovans" (Ray Donovan)Šeldons Blekvūdssērija: Handshake Deal2013—2017"Beitsa motelis" (Bates Motel)šerifs Alekss Romerogalvenā loma; 45 sērijas2018Midnight, TexasKajs Lusero7 sērijas2024"Sjoguns" (Shogun)Vasko Rodrigess3 sērijas2025PulseRubens Sorianootrā plāna loma; 8 sērijas2019—pašlaik"Rīta šovs" (The Morning Show)Janko Floressgalvenā loma

 Atsauces 

 Ārējās saites 

Kategorija:1967. gadā dzimušie
Kategorija:Amerikāņu kinoaktieri
Kategorija:ASV televīzijas aktieri